कोरटुआ!
असंभव
अविश्वसनीय
बेंज़ेमा!
यक़ीन नहीं हो रहा है!
गोल!
बेंज़ेमा
मॉड्रिच
- लूका... - मॉड्रिच!
दिग्गज
गोल!
जादुई गोल
विनीसिअस जूनियर!
रेआल मड्रीड : अन्टिल दी एंड
नई शुरुआत
मई 2022
खिलाड़ियों के पास कौशल है।
पता नहीं उनमें अभी भी जीतने की भूख है या नहीं।
आज देखकर बिल्कुल नहीं लग रहा था कि वे इस संकट से ख़ुद को उबार पाएँगे।
मैं सोचती हूँ कहीं रेआल मड्रीड जीतना भूल तो नहीं गया है।
बेंज़ेमा कब तक खेल पाएँगे?
मिडफ़ील्ड और अटैक, दोनों ही सफल नहीं हो पा रहे हैं।
रेआल मड्रीड की यह टीम
किसी भी हालत में चैम्पियंस लीग नहीं जीत सकती।
ऑबरविलिए - सेंट डेनिस पैरिस - केंद्र
आठ साल पहले
मॉड्रिच ने एक मौक़ा बनाया है।
सिर से मारा। गया अंदर!
- यह रहा! - बॉल अंदर!
ये दसवीं बार यूरोप के विजेता बने हैं।
क्रिस्टिआनो ने मारा है! गोल! गोल!
ग्यारहवाँ यूरोपियन कप।
गोल! गोल! बारहवीं बार!
उन्होंने अपने दाएँ पैर से बॉल को मारा...
गोल!
तेरहवीं बार,
पाँच साल में चौथी बार, लगातार तीसरे साल।
चैम्पियंस - 13 2018
रेआल मड्रीड के इतिहास के सर्वश्रेष्ठ खिलाड़ी, क्रिस्टिआनो रोनाल्डो के लिए एक और ख़िताब।
रेआल मड्रीड में होना एक ख़ूबसूरत...
क्रिस्टिआनो रोनाल्डो रेआल मड्रीड सी.एफ़. 2009-18
...अनुभव था।
मैं अगले कुछ दिनों में बात करता हूँ, ठीक है?
क्या इसे अलविदा समझा जाए?
नहीं, मैं अपनी टीम के साथियों के साथ इस लम्हे का आनंद ले रहा हूँ।
अगले कुछ दिनों में, मैं इस बात का जवाब दूँगा।
यह इस साल की सबसे बड़ी ख़बर है:
क्रिस्टिआनो रेआल मड्रीड छोड़ रहे हैं।
हमारे लिए इस सीज़न की उम्मीदें लगभग ख़त्म हो गई हैं।
हमें इसका सामना करना होगा, छुपना नहीं चाहिए।
यह स्वीकार करना होगा कि हमारा यह सीज़न बहुत ख़राब रहा है, और बस, बात ख़त्म।
...और वरान। मुझे यक़ीन नहीं हो रहा है।
प्यूलिसिक... और यह दूसरा गोल।
चेल्सी ने मड्रीड को चैम्पियंस लीग से बाहर निकाल दिया।
क्या यह एक दौर का अंत है?
मुझे लगता है, मेरे विचार में, हमारी टीम अभी भी बहुत अच्छी है।
लेकिन सच कहूँ तो, हम सब कुछ हार गए।
ज़िनेदिन ज़ेदान ने, जैसा कि हम बताते आ रहे हैं,
रेआल मड्रीड के प्रमुख कोच के पद से दूसरी बार इस्तीफ़ा देने का फ़ैसला कर लिया है।
उनका यह फ़ैसला एक निराशाजनक सीज़न के बाद आया है।
क्लब के साथ 16 साल रहने के बाद सर्जीओ रैमोस रेआल मड्रीड छोड़ने वाले हैं।
मैनचेस्टर यूनाइटेड ने डिफ़ेंडर रफ़ेल वरान से
अनुबंध करने के लिए रेआल मड्रीड से समझौता किया है।
यह साल उनके लिए बहुत ख़राब हो सकता है
क्योंकि कुछ खिलाड़ी वैसा नहीं खेल पा रहे हैं जैसा वे पहले खेलते थे।
मड्रीड स्पेन
मैंने अपने पिता के साथ फ़ुटबॉल मैच देखने जाना तब शुरू किया था जब मैं छोटा था।
मैं लगभग चार साल का था।
मैं सीढ़ियों से नीचे जाकर पिच के स्तर से मैच देखा करता था।
फ़्लोरेन्टीनो पेरेज़ रेआल मड्रीड सी.एफ़. के अध्यक्ष
जब भी रेआल मड्रीड गोल करता था, मैं भागकर जाता और अपने पिता के गले लग जाता।
एक बार तो, मैं गिर गया और मेरा होंठ फट गया था।
उसका निशान अभी भी है,
क्योंकि उन दिनों में, ऐसी चीज़ें ठीक नहीं की जाती थीं।
बरनाबेऊ में उन गोलों को देखने के रोमांच की...
एक यादगार के रूप में वह निशान अभी भी है।
जब मैं अपने पिता के गले लगा था।
सेंटिआगो बरनाबेऊ स्टेडियम
जून 2021
रेआल मड्रीड पर हमेशा बहुत ज़्यादा दबाव होता है।
और जैसे-जैसे नए सीज़न की शुरुआत क़रीब आती जा रही है,
इस दल की भावी संभावनाओं को लेकर
बहुत से सवाल पूछे जा रहे हैं।
न केवल सेंटिआगो बरनाबेऊ स्टेडियम की मरम्मत की जा रही है,
बल्कि कप्तान और कोच समेत कई महत्वपूर्ण खिलाड़ियों के
चले जाने के बाद, इस टीम को भी नए सिरे से शुरुआत करनी होगी।
हम "निर्माण कर्मचारी" हैं।
यह बहुत प्रभावशाली है।
इसे देखना...
मन मोह लेता है।
उम्मीद यही है कि सितम्बर में हम यहाँ
पहला मैच खेल पाएँगे।
नई शुरुआत करने के लिए सबसे पहले एक नया कोच ढूँढना होगा।
और एक जाना-पहचाना चेहरा इस मौक़े के इंतज़ार में है।
स्वागत है रेआल मड्रीड सी.एफ़.
फ़िलीपो रिची ला गैज़ेटा डेलो स्पोर्ट
मैं आपको मड्रीड में एंचलॉटी की वापसी की कहानी सुनाता हूँ।
कार्लो एंचलॉटी की वापसी
गर्मियों की शुरुआत में, कार्लो लिवरपूल में हैं।
बारिश हो रही है।
फ़ोन उठाते हैं और मड्रीड को फ़ोन करते हैं।
गोरों का गढ़, कैसा ब्लांका।
कार्लो एंचलॉटी
मैंने फ़ोन किया क्योंकि मैं एवरटन को
प्रशिक्षण दे रहा था और मैं जानना चाहता था कि क्या हमें कुछ ऐसे खिलाड़ी मिल सकते हैं जो उन्हें नहीं चाहिए थे।
मान लीजिए कि वे 15, 20 मिनटों तक बातें करते हैं।
फिर अंत में, "प्रबंधक बनने के बारे में क्या ख़याल है?"
तब मुझे एहसास हुआ वे एक कोच ढूँढ रहे थे, इसलिए मैंने कहा...
कार्लो एंचलॉटी रेआल मड्रीड सी.एफ़. के कोच
..."सुनो, रेआल मड्रीड को सबसे अच्छों में से किसी एक की ज़रूरत है।"
उन्होंने मुझसे पूछा कौन हो सकता है।
तो मैंने कहा: "2014 के बारे में भूल गए हो क्या?"
24 मई, 2014
कार्लो एंचलॉटी पहले ही मड्रीड में
बहुत प्रसिद्ध हैं, जिनकी वजह से बारह साल के सूखे के बाद क्लब ने 2014 में अपना दसवाँ
चैम्पियंस लीग ख़िताब, "ला डेसिमा" जीता।
एलेक्स कर्कलैंड ईएसपीएन
आपको एंचलॉटी से ज़्यादा अनुभवी कोच मिल ही नहीं सकता था।
उन्होंने एक खिलाड़ी और प्रबंधक के रूप में सारे मौजूदा ख़िताब जीते हुए हैं।
उन्होंने यूरोप की ज़्यादातर शीर्ष लीगों में और बहुत सारे शीर्ष क्लबों के साथ काम किया हुआ है।
वह जानते हैं कि उन्हें दरअसल किसी को भी, कुछ भी साबित करने की ज़रूरत नहीं बची है।
"क्या आप यह कर सकते हैं?" "हाँ।" "क्या आप यह करना चाहते हैं?" "हाँ।"
"मुझे पाँच मिनट दीजिए।"
तो...
अध्यक्ष ने मुझे फ़ोन किया।
हमने किसी अनुबंध वग़ैरह की कोई बात नहीं की।
बस इतना ही कि मैं वापस आने का इच्छुक हूँ।
कुछ ही घंटों में हमने सब इंतज़ाम कर दिया था।
पहली टीम कोच
सब उन्हें बहुत पसंद करते हैं।
फ़ैन्स और खिलाड़ी उन्हें बहुत पसंद करते हैं।
इसीलिए उनके आने से हम बहुत ख़ुश थे।
यह शनिवार की बात थी।
और मंगलवार को, एंचलॉटी को यहाँ मड्रीड में प्रस्तुत किया गया।
25 जून, 2021
रेआल मड्रीड का बहुत शुक्रिया।
मैं अध्यक्ष महोदय का शुक्रिया अदा करना चाहूँगा, जो मुझे यहाँ चाहते थे।
और निदेशक मंडल का भी।
मुझे वापस आकर बहुत ख़ुशी हो रही है।
एंचलॉटी के मन में सिर्फ़ फ़ुटबॉल को लेकर ही नहीं, ख़ास तौर से
रेआल मड्रीड को लेकर भी...
होआकीन मारोतो दिआरिओ एज़
...बहुत आदर और बेहद सम्मान है।
वह एक ख़ास उम्र में हैं, वह सोचते हैं: "यह बढ़िया है।
रेआल मड्रीड में मुझे दूसरा मौक़ा दिया गया है।
जानता हूँ प्रेस मेरे पीछे पड़ी रहेगी, जानता हूँ खिलाड़ियों को संभालना मुश्किल हो सकता है।
जानता हूँ अध्यक्ष के या फिर इस क्लब में...
सिड लो द गार्डियन
...जो भी होता है, उस सब के दबाव में यह काम मुश्किल हो सकता है।
पर क्या फ़र्क़ पड़ता है? यह रेआल मड्रीड है।"
मुझे लगता है...
हेसुस गाईगो कादेना सेर
...वह एक ऐसी स्थिति में हैं जहाँ वह अपने काम को आनंद से करते हैं।
एक और बात जो कार्लो एंचलॉटी को सबसे अलग करती है, वह यह है कि
वह प्रेस को संभालने में माहिर हैं।
मैंने इस बात पर ध्यान दिया है कि इन पाँच सालों में कुछ भी नहीं बदला है।
वही सब चेहरे, वही संवाददाता।
रेआल मड्रीड में सिर्फ़ कोच बदलते हैं।
कोच, क्या आपने मैच खेलने वाले खिलाड़ियों की अपनी सूची तय कर ली है?
- हाँ, वह तय हो चुका है। - ठीक है...
क्या आप हमें बता सकते हैं?
नहीं।
जो आपको सामने दिखता है, उसके आधार पर आप सिर्फ़
अपनी योजनाओं के मुताबिक़ फ़ुटबॉल खेल सकते हैं।
उदाहरण के लिए, अगर मेरे पास एक मोटा खिलाड़ी है, तो मैं आक्रामक रुख़ नहीं अपना सकता।
रोबेर्तो कार्लोस के साथ आपके कैसे ताल्लुक़ात हैं?
वह महान हैं। वह क्लब के एम्बेसेडर हैं।
रोबेर्तो कार्लोस रेआल मड्रीड सी.एफ़. के दिग्गज खिलाड़ी
उनका करियर बेहतरीन था।
हम सब उनसे बहुत प्यार करते हैं।
लेकिन कल वह नहीं खेलेंगे।
रेआल मड्रीड शहर प्रशिक्षण केंद्र
कार्लो एंचलॉटी
लेकिन कार्लो के व्यंग्यपूर्ण मज़ाक़ों के पीछे फ़ुटबॉल के बारे में सोचता हुआ एक चालाक दिमाग़ काम करता है।
और एक ऐसी टीम को संभालने के लिए यह बहुत ज़रूरी है, जो अपनी एक नई पहचान ढूँढ रही हो।
करीम बेंज़ेमा। उनकी उम्र हो रही है, क्या वह दोबारा सफल हो पाएँगे?
आपके पास लूका मॉड्रिच जैसा खिलाड़ी था।
क्या वह एक और साल अपने स्तर के अनुरूप खेल पाएँगे?
क्या आप इस नई साझेदारी को समझ पाएँगे,
और क्या यह शुरू से ही काम कर पाएगी?
आपके पास कुछ उत्साही युवा खिलाड़ी हैं, ख़ास तौर पर विनीसिअस जैसे।
या जैसे रोड्रिगो, जैसे फ़ीड वॉलवेरडे।
लेकिन ये वे खिलाड़ी हैं, जो ख़ुद को अभी तक स्थापित नहीं कर पाए हैं,
या जो टीम में रहते हुए लगातार अच्छा नहीं खेले हैं।
रेआल मड्रीड में सामान्यतः सबसे अच्छे खिलाड़ी होते हैं।
ईनेस सेन्ज़ टीवी एज़टेका
उन्हें उन खिलाड़ियों को प्रशिक्षण भी देना होगा। उन्हें यह भी समझना होगा
कि आपको सिर्फ़ सबसे अच्छे खिलाड़ी नहीं चाहिए,
आपको सबसे अच्छी टीम भी तैयार करनी होगी।
और इस तरह कार्लो एंचलॉटी के लिए दफ़्तर जाने का एक और सफ़र शुरू होता है।
लेकिन यह कोई साधारण दफ़्तर नहीं है।
मैं सुबह लगभग नौ बजे पहुँचता हूँ।
फिर हम दिन के कामों की तैयारी करने के लिए
स्टाफ़ और चिकित्सीय टीम से मिलते हैं।
मैं चिकित्सकों से बात करके यह भी पता लगाता हूँ कि कौन से खिलाड़ी उपलब्ध हैं।
फिर, स्टाफ़ के साथ मिलकर, मैं उन दैनिक कामों की
तैयारी करता हूँ जो हमें प्रशिक्षण के दौरान पूरे करने होते हैं।
खिलाड़ियों के बीच एक अच्छा माहौल बन गया है।
पुराने अनुभवी लोगों और युवाओं के बीच।
यह अच्छा है।
वे लोग मुझे किसी भी तरह परेशान नहीं करते।
हम सभी को बहुत अच्छी तरह से संभालते हैं। वे सभी बहुत सभ्य हैं।
हाँ, यह काम करने के लिए बहुत अच्छा माहौल है।
- चिकित्सक महोदय। - गुड मॉर्निंग।
कैसे हैं आप?
मड्रीड की क़िस्मत बदलने के लिए एंचलॉटी की योजना
सूक्ष्म रूप से की गई तैयारियों पर आधारित है।
- गुड मॉर्निंग। - गुड मॉर्निंग।
देखो।
मेरा दफ़्तर।
यहाँ एक वीडियो कक्ष है।
हम यहाँ वीडियो देखते हैं।
हम उन्हें खिलाड़ियों के लिए तैयार करते हैं।
वहाँ हम मैचों का अध्ययन करते हैं।
इस बोर्ड पर।
हम मैच देखते हैं...
इसके पीछे सोच हमेशा यही है:
बॉल यहाँ जाती है।
उसे यहाँ पास करो। यहाँ पास करो, यहाँ पास करो और गोल करो।
यह बहुत आसान है।
जबकि यह शायद इतना आसान नहीं होता है...
पहला प्रशिक्षण सत्र सेंटिआगो बरनाबेऊ स्टेडियम
...टीम तुरंत नए कोच के अनुभव और प्रतिबद्धता के अनुकूल काम करना शुरू कर देती है।
मैंने सोचा था एक ऐसा कोच आ रहा है जो सब कुछ जीत चुका है
और उसे दोबारा जीतने में रुचि नहीं होगी।
लेकिन उन्होंने शुरुआत से ही मुझे हैरानी में डाल दिया।
मैंने देखा दूसरी टीमों को कोच करने के बाद उनमें,
उनके स्टाफ़ में, उनकी फ़ुटबॉल की...
दो - डैनी कारवहाल डिफ़ेंडर
...समझ में एक बड़ा बदलाव आया है।
मैंने हमेशा उनसे सीखने की, उनकी बातों पर...
बारह - मार्सेलो रेआल मड्रीड सी.एफ़. 2007-22
...ध्यान देने की कोशिश की।
क्योंकि कार्लो कोई छोटी चीज़ नहीं हैं।
इसे ऐसे समझिए।
चौदह - कासेमीरो रेआल मड्रीड सी.डी. 2013-22
वह शुरू से ही हमारे साथ काम करने के लिए उत्साहित थे।
जीतने के लिए, हमें सिखाने के लिए, हमारे साथ सीखने के लिए।
वह जैसे एक छोटे बच्चे थे जो हमारे साथ हर दिन का मज़ा उठा रहे थे।
इस टीम के साथ, मुझे रात को अच्छी नींद आती है।
क्योंकि यह एक उच्चस्तरीय टीम है।
हालाँकि, क्लब के बाहर कई लोग अभी भी आश्वस्त नहीं हैं।
यह साफ़ तौर पर महसूस होता है कि अचानक एक दौर का अंत हो चुका है, चीज़ें बदल रही हैं।
और मैं चाहता हूँ कि कार्लो एंचलॉटी के साथ सब बहुत अच्छा हो क्योंकि वह एक बेहतरीन कोच हैं,
लेकिन वह शायद चमत्कार तो नहीं कर सकते।
टीम और उनके दोबारा नियुक्त कोच के बारे में जो सवाल पूछे जा रहे हैं,
उनके जवाब नए सीज़न के शुरू होने पर जल्दी ही मिल जाएँगे।
ललीगा एक ऐसी फ़ुटबॉल लीग है जिसमें दुनिया के सबसे ज़्यादा स्टार खिलाड़ी खेलते हैं।
और प्रतियोगिता के इस स्तर पर, कमज़ोरियाँ बहुत जल्दी ज़ाहिर हो जाती हैं।
ललीगा
ललीगा यहाँ स्पेन की पुरुष फ़ुटबॉल लीग में...
सेमरा हंटर आईटीवी ललीगा प्रस्तुतकर्ता
...सर्वोत्तम है, पहले स्तर पर है।
फ़ुटबॉल की दुनिया के कुछ सबसे बड़े नाम स्पेन आना चाहते हैं,
और वे ललीगा में खेलना चाहते हैं, क्योंकि वे जानते हैं इसका क्या मतलब है।
वहाँ अच्छे खिलाड़ी हैं, अच्छी फ़ुटबॉल है, और स्टेडियम का माहौल बहुत बढ़िया है।
राउल गोन्ज़ालेज़ रेआल मड्रीड सी.एफ़. के दिग्गज खिलाड़ी
यहाँ के बादशाह हम हैं
खेल खेलने की पद्धति के सिद्धांतों
और रणनीति के विषय में यह बहुत समृद्ध है।
ललीगा को जीतने के लिए, आपको पूरा सीज़न अच्छा खेलना होगा।
प्रतिद्वंद्वी खिलाड़ी हमेशा प्रोत्साहित रहते हैं।
"मैं रेआल मड्रीड के ख़िलाफ़ खेल रहा हूँ।
करोड़ों लोग मुझे खेलते हुए देखेंगे,
मैं अपनी सर्वश्रेष्ठ फ़ुटबॉल खेलने की कोशिश करूँगा।"
सीज़न के पहले हफ़्ते में,
रेआल मड्रीड जैसी टीम के लिए लेवान्टे एक मामूली प्रतिद्वंद्वी साबित होनी चाहिए।
एंचलॉटी के आने पर ऐसा लगा कि उनके पास
हर चीज़ के लिए एक नियत योजना है।
वह अटैक के लिए बेंज़ेमा के साथ...
डर्मेट कोरिगन द एथलेटिक
...बेल और हैज़र्ड को खिलाने वाले हैं।
शुरुआती सीटी बजने के बाद से ही, टक्कर का खेल शुरू हो जाता है,
क्योंकि ललीगा में किसी भी प्रतिद्वंद्वी से जीतना आसान नहीं है,
और मड्रीड को एक बड़ा झटका लग सकता है।
रोजर बॉक्स के अंदर!
बॉल को बाहर करो! गोल।
वह ठीक से काम नहीं कर पाया। टीम का साथ में तालमेल नहीं बैठ पाया।
बेल और हैज़र्ड बहुत अच्छा नहीं खेल रहे थे।
ऊपर से, एक लम्बी किक... ध्यान देना होगा क्योंकि वह अकेले हैं!
- गोल। - बढ़िया गोल।
खेलने वाले खिलाड़ियों की सीज़न की पहली सूची में हैज़र्ड और बेल शामिल हैं।
पाको गोन्ज़ालेज़ कादेना कोप
एंचलॉटी ऐसे आए थे जैसे कह रहे हों,
"अगर तुम्हें यह चाहिए, तो इसके लायक़ बनो।"
"तुम कौन हो और क्या हो, मैं इसका बहुत सम्मान करता हूँ।"
लेकिन सिर्फ़ विनीसिअस इसके क़ाबिल हैं।
दो-एक से पिछड़ने के बाद,
एंचलॉटी का टीम का चुनाव असफल होता हुआ दिख रहा है।
इसलिए कोच ने युवा खिलाड़ियों की तरफ़ रुख़ किया।
देखते हैं।
बॉल कासेमीरो के पास जाती है, जो विनीसिअस को ढूँढ रहे हैं।
चलो, विनीसिअस। वह जा रहे हैं। वह गोल क्षेत्र में प्रवेश रहे हैं।
गोल! विनीसिअस का गोल!
यह ब्राज़िली युवा यहाँ ख़ुद को साबित करने आया है।
एंचलॉटी की टीम टाई की कोशिश में है।
वह फिर से गोल क्षेत्र के अंदर हैं और...
गोल, गोल, गोल!
- गोल, गोल, गोल! - विनीसिअस का गोल!
मेरा सीज़न के पहले का अभ्यास अच्छा रहा था,
और यह मेरे और सभी खिलाड़ियों के लिए बहुत ज़रूरी होता है।
20 विनीसिअस जूनियर फ़ॉरवर्ड
नए कोच की वजह से मेरा आत्मविश्वास बढ़ा, जिसकी मुझे ज़रूरत थी।
मैं सीज़न की शुरुआत से ही काफ़ी योगदान देने में सफल रहा।
हमें अपने डिफ़ेन्स पर बहुत काम करना होगा और उस वक़्त
और आक्रामक होना होगा जब बॉल दूसरी टीम के पास होती है।
इस जोश के साथ, धीरे-धीरे, हम इसका हल निकाल लेंगे।
पर ललीगा में हुई प्रगति का विश्लेषण करने का वक़्त नहीं है,
क्योंकि यूरोप की विशेष फ़ुटबॉल प्रतियोगिता शुरू होने वाली है।
यूईएफ़ए चैम्पियंस लीग
चैम्पियंस लीग दुनिया की सबसे प्रतिष्ठित वार्षिक खेल
प्रतियोगिता है।
चैम्पियंस लीग दुनिया की सबसे बड़ी,
वित्तीय रूप से सबसे सफल,
सबसे ज़्यादा देखी जाने वाली, सबसे ज़्यादा चर्चित क्लब फ़ुटबॉल प्रतियोगिता है।
और सबसे ज़्यादा निर्मम।
जिसके मैच उसी वक़्त होते हैं जब घरेलू लीगें खेली जा रही होती हैं,
सिर्फ़ बेहतरीन टीमें ही इस प्रतियोगिता में प्रवेश कर सकती हैं,
जिसमें महाद्वीपों की सबसे बड़ी टीमें अपना वर्चस्व
स्थापित करने के लिए एक-दूसरे के ख़िलाफ़ लड़ती हैं और सिर्फ़ कोई एक ही जीतता है।
सामूहिक और व्यक्तिगत, दोनों तरह से,
यह एक ऐसी प्रतियोगिता है जिससे आपको प्रतिष्ठा मिलती है।
रेआल मड्रीड ने हमेशा दुनिया का... का सबसे बेहतरीन क्लब बनने की कोशिश की है।
सिर्फ़ एक जगह है जहाँ इसे साबित किया जा सकता है।
और यह जगह, निस्संदेह, चैम्पियंस लीग है।
पात्र 1
चैम्पियंस लीग के पहले राउंड में,
टीमों को चार के समूहों में बाँटा जाता है।
हर समूह की दो शीर्ष टीमें नॉकआउट चरण में जाती हैं।
एफ़सी इंतरनज़िओनाले मिलानो (आईटीए) रेआल मड्रीड एफ़सी (ईएसपी)
एफ़सी शाखटर डोनेत्स्क (यूकेआर) एफ़सी शेरिफ़ तिरासपोल (एमडीए)
ललीगा में खेलना एक बात है, क्योंकि आप प्रतिद्वंद्वी टीम को जानते हैं,
लेकिन जब आप चैम्पियंस में खेलते हैं, तो बात एकदम अलग हो जाती है।
जब एक आम बॉल को एक सितारों वाली बॉल से बदला जाता है, तो खिलाड़ियों का मनोबल बढ़ता है।
मालूम होता है रेआल मड्रीड का नाम एक अनुकूल समूह में निकला है।
वे अपना पहला मैच अपने घरेलू मैदान में शेरिफ़ तिरासपोल के ख़िलाफ़ खेलेंगे।
मॉलडोवा से आई यह छोटी टीम प्रतियोगिता में अपनी शुरुआत,
चैम्पियंस लीग के इतिहास के सबसे बड़े क्लब के ख़िलाफ़ खेलकर कर रही है।
लेकिन शेरिफ़ लिखे लिखाए उसूलों पर नहीं चल रहे हैं।
क्रिस्टिआनो... मध्य में मौजूद लोग, अगर क्रिस्टिआनो उन्हें पार कर पाएँ...
वह बिल्कुल कर सकते हैं! और शेरिफ़ तिरासपोल को बढ़त मिल गई है।
सेंटिआगो बरनाबेऊ में एक बड़ा उलटफेर।
हैज़र्ड ने विनीसिअस को लेने दिया है!
बेंज़ेमा के पास बेहतरीन मौक़ा है।
कर्ल करते हैं, लगभग निचले कोने में पहुँच गई थी।
एक और बड़ा मौक़ा।
सबैस्टियन थिल। ओह, वह...
इस तरह के मैच शायद...
आठ - टोनी क्रूस मिडफ़ील्डर
...आपको इस बात के लिए तैयार करते हैं कि कुछ भी आसान नहीं है।
और यह भी कि दोनों दिशाओं में कुछ भी हो सकता है, हाँ?
अच्छा भी और बुरा भी।
तो इस सीज़न में अब तक,
टीम के नतीजे निर्णायक रूप से ख़राब हैं।
3 अक्टूबर 2021 - ललीगा आरसीडी एस्पान्योल - रेआल मड्रीड
नेशनल लीग के आठवें हफ़्ते में आपका स्वागत है।
एस्पान्योल बनाम रेआल मड्रीड।
- इस आगमन के लिए तैयार रहें... - एक बनाम एक... और गोल!
विडाल द्वारा गोल।
ललीगा - अंतिम स्कोर आरसीडी एस्पान्योल दो-शून्य रेआल मड्रीड
लोगों के दिमाग़ से रैमोस-वरान की जोड़ी को निकालना बहुत मुश्किल था।
शुरू में एक डर था।
एक दबाव था क्योंकि वे मड्रीड के ऐतिहासिक खिलाड़ियों की...
जोसेप पेड्रेरोल आत्रेसमेडिया
...जगह ले रहे थे। वे उसके बोझ तले दब गए।
अगर यह मान भी लें कि मिलिताओ बेहतरीन खिलाड़ी हैं,
और डेविड एलबा बेहतरीन खिलाड़ी हैं, तो भी क्या वे एक बेहतरीन जोड़ी हैं?
क्या यह वास्तव में काम करेगा?
आज की हार कोई संयोग नहीं थी।
हमने अच्छा नहीं खेला। हम हार के योग्य ही थे।
यह सप्ताहांत बहुत बुरा था। टीम बहुत बुरा खेली।
डिफ़ेन्स आज भी रेआल मड्रीड के लिए सबसे बड़ी समस्याओं में से एक है।
इसे विकार कहते हैं।
इसे अव्यवस्था कहते हैं।
यही जादुई नुस्ख़ा है, एंचलॉटी। बस यही।
कुछ तो चल रहा था। वह एक मज़बूत टीम नहीं थी।
मुझे लगता है उनका असली मतलब यह था कि हम एक टीम के रूप में बेहतर करें...
चार - डेविड एलबा डिफ़ेंडर
...जहाँ हमें बॉल का पीछा करने में सुधार करने की ज़रूरत है।
वह एक मुश्किल वक़्त था।
क्योंकि हम हमेशा जीतना और अच्छा खेलना चाहते हैं...
नौ - करीम बेंज़ेमा फ़ॉरवर्ड
...लेकिन कभी-कभी फ़ुटबॉल में ऐसा नहीं होता।
हमने बहुत से...
कैसे कहूँ? उतार-चढ़ाव देखे।
कुछ मैच अच्छे रहे, कुछ ख़ास नहीं।
लेकिन हम शांत रहे...
दस - लूका मॉड्रिच मिडफ़ील्डर
...क्योंकि हम जानते थे कि ऐसा होना स्वाभाविक था।
हमारे पास नए और युवा खिलाड़ी थे।
हमें एक टीम के रूप में बेहतर होना था।
15 - फ़ीड वॉलवेरडे मिडफ़ील्डर
और वे मैच हमारे चेहरे पर थप्पड़ की तरह थे।
पहले दबाव। दबाव। बॉल पर दबाव।
एंचलॉटी के पास यह साबित करने के लिए तीन साल नहीं थे कि उनका लौटना कारगर था।
उन्हें पता था कि उनके पास बहुत समय नहीं है।
जहाँ एक ओर एंचलॉटी के लिए परेशानियाँ बढ़ रही थीं, और दल एकजुट होने के लिए
संघर्ष कर रहा था, वहीं दूसरी ओर, एक जाना-पहचाना दुश्मन कोने में घात लगाए, झपटने को तैयार बैठा था।
ललीगा एल क्लासिको
यह "एल क्लासिको" का समय है, जब सीज़न में दो बार
लोस ब्लांकोस अपने सबसे कड़े प्रतिद्वंद्वी एफ़सी बार्सलोना के ख़िलाफ़ उतरता है।
खेल की दुनिया के दो दिग्गज, जिनकी दुश्मनी पीढ़ियों पुरानी है,
मैदान के अंदर भी और बाहर भी।
हर खेल अहम होता है, लेकिन "एल क्लासिको" और भी ज़्यादा अहम है।
आप उस तनाव को, घबराहट को महसूस कर सकते हैं। आपकी धड़कनें तेज़ हो जाती हैं।
अपना दिमाग़ लगाओ।
यह सबसे अहम मैच है।
ऐतिहासिक रूप से, यह हमेशा बार्सलोना बनाम मड्रीड रहा है।
चावी हर्नांडेज़ एफ़सी बार्सलोना के कोच
और यूरोप में रेआल मड्रीड हमेशा शीर्ष पर रहा है।
राउल बॉक्स के अंदर हैं... गोल, गोल, गोल!
"एल क्लासिको" अब तक का दुनिया का सबसे बड़ा क्लब मैच है।
और पिछले दस-पंद्रह सालों में,
दुनिया के ज़्यादातर सर्वश्रेष्ठ खिलाड़ी "एल क्लासिको" में खेल चुके हैं।
बेंज़ेमा ने आगे बढ़कर बहुत तेज़ी से अंदर मारा!
यह हमेशा एक बहुत आक्रामक और पेचीदा मैच होता है।
लेकिन हम जानते थे कि इसे जीतने से समीकरण बदल जाएँगे।
कैंप नाउ स्टेडियम बार्सलोना
"एल क्लासिको" में आपका स्वागत है।
यह नेशनल लीग के दसवें हफ़्ते में आता है।
किसी भी सीज़न का चरम बिंदु, जो दुनिया भर में करोड़ों लोगों द्वारा देखा जाता है।
लेकिन इस साल, क्लब के लिए यह करो या मरो की स्थिति लग रही है।
"एल क्लासिको" शुरू होता है। यह शुरुआत है।
जर्मन पैंतरे। उनका खेल अभद्र और उग्र है।
पहला। पहला उल्लंघन मिनगेज़ा से विनीसिअस।
विनीसिअस और मिनगेजा। बहुत क़रीब। विनीसिअस बच जाते हैं।
विनीसिअस गोल क्षेत्र में आज़ाद हैं!
चलो, चलो! पेनल्टी। पेनल्टी।
मेरे ख़याल से, वहाँ छू गया था।
ध्यान से। वह गोल क्षेत्र में प्रवेश कर रहे हैं।
वे उनका रास्ता रोकने की कोशिश कर रहे हैं। बॉल वापस आती है... और ऊपर से निकल जाती है!
लेकिन अगर आप जीतते हैं, तो यह इस सीज़न का रुख़ बदल सकता है।
अगर आप क्लासिको हार जाते हैं, फ़ैन्स स्वतः आपके ख़िलाफ़ हो जाएँगे,
प्रेस आपके ख़िलाफ़ हो जाएगी।
एक कोच के लिए इन चीज़ों से उबार पाना मुश्किल होता है।
मेम्फ़िस वापस फ़्रंट पर आ गए हैं।
बॉल वापस रेआल मड्रीड के पास आती है।
वे बहुत ताक़त से बॉल वापस ले लेते हैं।
एलबा... ध्यान से, क्योंकि विनीसिअस बचकर निकलने में सफल हो गए हैं।
वह बॉल रोड्रिगो को देते हैं। अब बॉल रोड्रिगो के पास है।
- यह बढ़िया था! - एलबा आते हैं।
एलबा गोल क्षेत्र में जाते हैं, किक मारते हैं और...
गोल!
एफ़सी बार्सलोना शून्य-एक रेआल मड्रीड मिनट 32
मुझे गोल करके बहुत ख़ुशी हुई थी।
बार्सलोना में मेरा पहला "क्लासिको" एक बहुत ख़ास दिन था।
अगर "क्लासिको" के इतिहास को देखें,
तो यह बहुत महान और अद्भुत है।
आधा समय हो चुका है और मड्रीड बहुत कम अंतर से आगे है।
एक काँटे की टक्कर के मैच में,
किसी भी तरफ़ से एक शानदार लम्हा इस मैच का फ़ैसला कर सकता है।
लूकास...
वहाँ मॉड्रिच हैं... मॉड्रिच बॉक्स के अंदर हैं... वह किक करते हैं...
मॉड्रिच बॉल करीम को देते हैं!
ध्यान से, क्योंकि रेआल मड्रीड अब जवाबी हमले की तैयारी में है।
लूकास वाज़केज़ बॉल मार्को एसेनसिओ को देते हैं।
एक के पीछे एक है। देखना यह है कि वह पहुँच पाते हैं या नहीं।
- बॉल को मारो। - वह गोल क्षेत्र के अंदर हैं। एसेनसिओ...
गोल!
एफ़सी बार्सलोना शून्य-दो रेआल मड्रीड मिनट 90+3'
बधाई हो, मॉम!
रेआल मड्रीड के गोल के साथ मैच ख़त्म होता है।
मड्रीड के गोल के साथ "एल क्लासिको" ख़त्म होता है।
लूकास वाज़केज़।
शून्य-दो।
हमने उत्साह दिखाया, हिम्मत दिखाई,
एकजुट होने का, एक ही दिशा में आगे बढ़ने का भाव दिखाया।
वह बहुत अच्छा था। वह बहुत ख़ुशी की बात थी क्योंकि...
21 - रोड्रिगो गोज़ फ़ॉरवर्ड
...बेशक बार्सा के ख़िलाफ़ जीतना हमेशा मुश्किल होता है।
उस मैच को जीतना सीज़न के निर्णायक लम्हों में से एक था।
ललीगा दो - रेआल मड्रीड - जीपी नौ - पीटीएस 20
मैं बहुत ख़ुश हूँ। मुझे यहाँ मड्रीड में मेरे शुरुआती दिन याद हैं।
मैं 21 साल का था।
अब मैं 34 साल का हूँ। मैं इस क्लब के साथ बहुत ख़ुश हूँ।
नौ नम्बर के साथ...
करीम...
बेंज़ेमा!
हालाँकि मड्रीड के युवा खिलाड़ी अपना जलवा बिखेरने लगे हैं,
वह एक अनुभवी खिलाड़ी, करीम बेंज़ेमा हैं जो अपने खेल में परिपक्वता दर्शा रहे हैं।
दुनिया का सर्वश्रेष्ठ खिलाड़ी!
मेरा नाम करीम बेंज़ेमा है और मैं 2009 में रेआल मड्रीड में शामिल हुआ था।
करीम बेंज़ेमा
नया कप्तान
दीवार का ध्यान रखना।
बेलोन दोर, भाई।
करीम बेंज़ेमा की बदली को लेकर मड्रीड
और ओलम्पिके लियोनेस ने एक समझौता किया है।
अल्जीरियाई मूल के फ़्रांसिसी स्ट्राइकर 21 साल की उम्र में चार लीग ख़िताब
जीत चुके हैं।
सब लोग नहीं जानते थे कि यह तुम्हारा सपना था।
कि तुमने सालों पहले अपने गृह नगर लियोन में
यही सफ़ेद टी-शर्ट और वही चिह्न माँगा था जो तुमने आज पहना हुआ है।
करीम बेंज़ेमा, आपके नए घर में आपका स्वागत है।
आपके प्यारे रेआल मड्रीड में आपका स्वागत है।
मैंने उन्हें एक बहुत ख़ास खिलाड़ी के रूप में देखा।
उनके पास रोनाल्डो नज़ारियो जैसा गोल करने का हुनर है।
वह आगे बढ़कर स्ट्राइकर को भी संभाल सकते हैं,
जैसे ज़िनेदिन ज़ेदान किया करते थे।
माफ़ करना, मेरी स्पैनिश बहुत अच्छी नहीं है।
मैं बहुत ख़ुश हूँ।
दुनिया के सर्वश्रेष्ठ...
क्लब में खेलकर।
एक।
दो।
तीन।
- जय हो मड्रीड! - जय हो मड्रीड!
20 सितम्बर, 2009
बेंज़ेमा ने मारा... गोल!
गोल, गोल, गोल!
वह एक सपना था।
लियोन में अपने काम पर मुझे गर्व महसूस होता है।
लेकिन आप इस टी-शर्ट को पहनने का दबाव साफ़ महसूस कर सकते हैं।
इस क्लब के इतिहास का।
जब से रोनाल्डो रेआल मड्रीड में आए थे,
करीम बेंज़ेमा को एक तरह से उनकी छत्रछाया में रहना पड़ा।
बॉल गोल क्षेत्र के अंदर है...
करीम बेंज़ेमा ने मारा...
गोल!
बेंज़ेमा के सारे हुनर के बावजूद, क्लब द्वारा
दुनिया के सर्वश्रेष्ठ स्ट्राइकर में से एक
क्रिस्टिआनो रोनाल्डो के साथ अनुबंध करने के बाद, जल्दी ही पिच पर बेंज़ेमा को
एक सहायक भूमिका पकड़ा दी गई।
बेंज़ेमा एक सहायक के रूप में ज़्यादा काम कर रहे थे, और वह इतने अक़्लमंद थे कि उन्होंने यह काम
रोनाल्डो को गोल करने के लिए मौक़े देने के रूप में किया।
वह बुनियादी तौर पर जैसे, बस एक परछाईं बनकर रहे।
बॉल अब बेंज़ेमा के पास है!
वह बॉल गोल क्षेत्र में क्रिस्टिआनो को देते हैं...
गोल, गोल, गोल!
और इसीलिए बहुत लोग ऐसा नहीं मानते थे कि बेंज़ेमा बहुत अच्छा खेलते हैं।
बेंज़ेमा!
आप दर्शकों की नापसंदगी और अरुचि को कैसे संभालते हैं?
कभी-कभी लोग नहीं समझते कि मैं मैदान में क्या करता हूँ।
लेकिन मैं हमेशा अपनी टीम के साथियों की मदद करने और अपना सर्वश्रेष्ठ देने की कोशिश करता हूँ।
यहाँ बेंज़ेमा हैं। सेविच से दूर भागने के लिए अच्छा पलटे।
अभी भी पीछे लगे हैं, बॉल बेंज़ेमा के पास ही है... इस फ़्रांसिसी ने क्या शानदार खेल दिखाया है...
और टोनी क्रूस के लिए वापस ले लेते हैं।
उन्होंने वहाँ गोल कर दिया है, निश्चित ही!
बेंज़ेमा ने वह गोल कितने अच्छे ढंग से किया।
करीम एक बेहतरीन खिलाड़ी हैं।
उन्होंने आज अपना अद्भुत जादू दिखाया और हमारी मदद की।
जो लोग उनके साथ रोज़ रहते हैं, उनके लिए यह एक सामान्य बात है।
इसीलिए वह, मेरे विचार में, दुनिया के सर्वश्रेष्ठ नौ नम्बर के खिलाड़ी हैं।
क्रिस्टिआनो रोनाल्डो का जाना भी उनके लिए एक बड़ी बात थी।
क्रिस्टिआनो के जाने के बाद,
बेंज़ेमा का हुनर आख़िरकार खुलकर सामने आ रहा है।
जो चीज़ें बदली हैं, उनमें से एक तो जैसे भावुक कर देती है।
पिछले तीन साल में बेंज़ेमा ने जो किया है, वह उम्मीद से परे है।
नेतृत्व। मदद करने के लिए हमेशा तैयार।
उन्होंने अपने हाथ में सर्जरी नहीं करवाई ताकि कहीं एक महीने के लिए उनका खेलना रुक न जाए।
उनका जश्न मनाना, बहुत आलोचनाएँ ना करना, रेफ़्रियों से बहस ना करना...
यह अपनी ज़िम्मेदारियों को समझना है।
नेतृत्व, परिपक्वता।
महसूस करना जैसे, "अच्छा, यह अब मेरी टीम है।"
मैं हमेशा उनसे सीखता रहता हूँ।
वह हमेशा मुझसे बातें करते हैं और मुझे समझाते हैं।
करीम अभी भी वैसा ही खेलते हैं।
उनकी खेल की समझ भी वैसी ही है।
वह अभी भी वैसे ही हैं जैसे सात साल पहले थे।
एक सीज़न में बीस गोल
करने के बजाय अब वह 48 या 45 गोल करते हैं।
विनी गोल क्षेत्र में प्रवेश कर रहे हैं।
विनी ने मारा और यह गोल!
गोल, गोल, गोल!
बॉल को अपने बाएँ पैर पर उठाते हैं... बॉल बेंज़ेमा तक आती है।
और बेंज़ेमा के नाम एक गोल।
इतिहास उन्हें याद रखेगा।
पंद्रह साल बाद जब वह फ़ुटबॉल खेलना बंद करेंगे, लोग उन्हें याद रखेंगे।
बेलोन दोर! करीम, बेलोन दोर!
28 अक्टूबर, 2021
"एल क्लासिको" में मिली जीत से कार्लो एंचलॉटी को सोचने का समय मिल गया है।
फिर भी इस महत्वपूर्ण जीत के बाद, तुरंत वापस काम शुरू हो गया है।
रेआल मड्रीड में, सिर्फ़ ख़िताबों के जश्न मनाए जाते हैं।
और यह बात कोच से बेहतर कोई नहीं जानता।
एक और ज़्यादा मज़बूत डिफ़ेन्स तैयार करना हमारी प्राथमिकता थी।
इन तीनों: मॉड्रिच, कासेमीरो और क्रूस को उनकी स्वाभाविक जगहों पर खिलाना।
इस रणनीति से वे काफ़ी आश्वस्त महसूस कर रहे थे।
पीछे और ज़्यादा मज़बूत।
और आगे और ज़्यादा ख़तरनाक
क्योंकि हम रोड्रिगो और विनीसिअस की गति, करीम के हुनर का
मज़ा भी ले सकते हैं और फ़ायदा भी उठा सकते हैं।
इस नए आत्मविश्वास
और टीम की एक नई संरचना तैयार होने की वजह से खिलाड़ी उत्साहित महसूस कर रहे हैं।
जो जल्दी ही पिच पर दिखने लगता है।
30 अक्टूबर 2021 ललीगा एलची सीएफ़ - रेआल मड्रीड
सारी तैयारियाँ हो चुकी हैं।
शुरुआत करने की सीटी बजती है।
वहाँ मारिआनो हैं। बैक-हील में माहिर। और बॉल विनीसिअस के पास है।
वह गोल क्षेत्र में प्रवेश करते हैं। गोल, गोल, गोल!
रेआल मड्रीड - अंतिम स्कोर एलची सीएफ़ एक-दो रेआल मड्रीड
3 नवम्बर 2021
समूह चरण के चौथे हफ़्ते में आपका स्वागत है।
वह बॉक्स के अंदर हैं, ताक में हैं... विनी, विनी! गोल!
यूईएफ़ए चैम्पियंस लीग अंतिम स्कोर
रेआल मड्रीड दो-एक शाखटर डोनेत्स्क
क्रूस के साथ एसेनसिओ।
टोनी क्रूस का लाजवाब गोल!
कासेमीरो, उस बॉल पर ध्यान देना।
गोल, गोल, गोल!
रेआल मड्रीड दो-एक रायो वैलेकानो
सीज़न की असली शुरुआत तो तब हुई थी।
और हमारा आत्मविश्वास और बढ़ने लगा था।
जब आप उस तरह की लय में हों, आपको उसका ज़्यादा से ज़्यादा फ़ायदा उठाना चाहिए।
हमारा समूह शानदार था, और है।
यह हमारे लिए जीतना आसान कर देता है।
छह - नाचो फ़र्नांडेज़ डिफ़ेंडर
हर मैच के साथ हमारा प्रदर्शन बेहतर होता गया।
फ़ॉर्म बेहतर होने पर जल्दी ही एक के बाद एक जीत हासिल होने लगती है।
और यह अंदर!
उछालो उसे। बेंज़ेमा।
उम्दा प्रहार।
विनीसिअस बढ़ते जा रहे हैं... गोल!
गोल!
4 दिसम्बर 2021 - ललीगा रेआल सॉसीडैड - रेआल मड्रीड
बॉल वापस करो, विनीसिअस।
लाजवाब अंदर से काटते हुए मारा। और विनीसिअस।
रेआल सॉसीडैड शून्य-दो रेआल मड्रीड
एसेनसिओ। वह कभी ऐसे मौक़े को नहीं छोड़ते हैं।
और उन्हें मिल गया, कितना बेहतरीन गोल!
ओह, क्या बात है, उम्दा गोल!
विनीसिअस गोल क्षेत्र में हैं, वह करीम को देते हैं।
गोल! गोल! गोल!
विनीसिअस साथ में चलते हुए।
वह रहा ब्राज़िली।
क्रूस से बेंज़ेमा के पास। यह एक ख़ूबसूरत गोल है! क्या मारा है! करीम बेंज़ेमा!
और यह कितना अद्भुत उलटफेर है।
एक मुश्किल शुरुआत के बाद,
रेआल मड्रीड अब ललीगा के क्रम में सबसे ऊपर है और अपने चैम्पियंस लीग समूह का विजेता है।
ललीगा एक - रेआल मड्रीड
यूईएफ़ए चैम्पियंस लीग एक - रेआल मड्रीड
यूईएफ़ए चैम्पियंस लीग नॉक-आउट चरण ड्रॉ
चैम्पियंस लीग के नॉक-आउट चरण के लिए,
जो टीमें अपने समूहों में बची हुई हैं,
वे एक दूसरे के ख़िलाफ़ खेलने के लिए बेतरतीब ढंग से चुनी जाती हैं, घर और बाहर, दोनों मैदानों पर।
नॉकआउट चरण
क़िस्मत रेआल मड्रीड के पक्ष में नहीं लग रही है।
उन्हें यूरोप के एक बहुत ताक़तवर क्लब के ख़िलाफ़ खेलने के लिए चुना गया है।
पैरिस सेंट-जर्मैन...
पैरिस सेंट-जर्मैन (एफ़आरए)
...और उनका प्रतिद्वंद्वी होगा पात्र में बचा आख़िरी क्लब, जो है,
- नाम सामने आ रहा है... - रेआल मड्रीड।
रेआल मड्रीड। तो पैरिस सेंट-जर्मैन, रेआल मड्रीड।
जब ड्रॉ निकाला गया, तो एक तरह से, थोड़ी निराशा हुई,
कि ये टीमें इतनी जल्दी एक दूसरे के सामने आ रही हैं।
सोलह के राउंड में होने वाला
पैरिस सेंट-जर्मैन बनाम मड्रीड का मैच एक जल्दी हो रहे फ़ाइनल जैसा था।
मॉरीसिओ पोकेटीनो पीएसजी कोच 21-22
जब उन्होंने पीएसजी बॉल उठाई, यूरोप के लोगों को लगा कि मड्रीड हार गई।
मुझे नहीं लगता मैंने इससे ज़्यादा अपेक्षित कोई और चीज़ देखी है।
मड्रीड और पीएसजी एक-दूसरे से एकदम विपरीत हैं।
दो बहुत बड़े क्लब, लेकिन बहुत अलग तरह से,
बहुत अलग इतिहास, अलग दृष्टिकोण के साथ।
अपने रंगों पर गर्व है
मड्रीड के तौर-तरीक़े पुराने से हैं,
एक ऐसा क्लब जो फ़ुटबॉल के बहुत से पारम्परिक मूल्यों का प्रतिनिधित्व करता है।
और पीएसजी एक तरह से एक नई धारा का है, सफलता की नई ऊँचाइयों को छूता हुआ।
एक ऐसा क्लब जो विदेशों से आने वाले
बहुत से निवेश का प्रतीक है।
आपके सामने मड्रीड है, एक ऐसा क्लब जिसने किसी भी अन्य टीम से ज़्यादा यूरोपियन कप जीते हैं।
और आपके सामने पीएसजी है जो अपना पहला चैम्पियंस लीग जीतने को बेताब है,
क्योंकि वे अभी तक ऐसा नहीं कर पाए हैं।
पैरिस सेंट-जर्मैन का लक्ष्य एकदम साफ़ है।
दुनिया के सबसे बेहतरीन फ़ुटबॉल खिलाड़ियों को ढूँढना
और उन्हें साथ लाकर ऐसी टीम बनाना, जो क्लब के लिए चैम्पियंस लीग जीत सके।
नेमार, जिसे बरनाबेऊ में बिल्कुल पसंद नहीं किया जाता है।
फिर मेसी, पिछले कुछ सालों का सबसे बड़ा खिलाड़ी।
और ज़ाहिर है, एमबापे का होना।
वह पीएसजी का स्टार खिलाड़ी, और फ़्रांसिसी फ़ुटबॉल का सबसे उम्दा खिलाड़ी है।
मड्रीड ने एक पीड़ित के तौर पर शुरुआत की।
रेआल मड्रीड के लिए एक काफ़ी असामान्य बात।
शीर्ष टीमों, शीर्ष खिलाड़ियों के ख़िलाफ़ खेलना
हमेशा, ज़ाहिर तौर पर, एक बड़ी चुनौती होती है।
लेकिन आप यही मैच खेलना चाहते हैं क्योंकि आप जानते हैं कि अगर आपने उन्हें हरा दिया,
इसका मतलब है आप में वाक़ई दम है।
ज़ाहिर है आप शायद एक आसान टीम के ख़िलाफ़ खेलना पसंद करेंगे,
लेकिन कोई नहीं जानता फ़ुटबॉल में कब क्या हो जाए।
23 जनवरी 2022 - ललीगा रेआल मड्रीड - एलची सीएफ़
मेसी, नेमार और एमबापे जैसे खिलाड़ियों का सामना करने के लिए
टीम को अपने सभी हथियार पैने रखने होंगे।
लेकिन पैरिस में वह बड़ा मैच खेलने से पहले,
घर के सीज़न में खेलना बाक़ी है।
एलबा को देखो! करीम के पास है! वह गोल क्षेत्र में हैं!
और सबसे ख़राब समय पर, दुर्भाग्य ने दस्तक दी है।
बेंज़ेमा को चोट लग गई है।
- फ़्रांसीसी खिलाड़ी ने अपने हाथ की पट्टी खोल दी है। - चोट कैसे लगी?
हाँ। मांसपेशी सम्बंधित।
- मांसपेशी। जैसे वह गए हैं, मांसपेशी की चोट लगती है। - दाएँ पैर पर।
जब आप उन्हें लोगों को उत्साह दिलाते हुए, जीतते हुए देखते हैं,
जब मशीन के सभी पुर्जे सही से काम कर रहे होते हैं,
आप रुकते और कहते हैं: "क्या? यह बेंज़ेमा को चोट लगने का समय नहीं है।
सब कुछ बहुत अच्छा जा रहा था।"
पैरिस सेंट-जर्मैन मैच में दो हफ़्ते बाक़ी
रेआल मड्रीड के लिए बड़ा सवाल यह है कि क्या बेंज़ेमा पीएसजी के ख़िलाफ़ खेलेंगे।
एंचलॉटी को उम्मीद है,
लेकिन मैच में चार दिन बाक़ी हैं, और अभी तक हमारे पास कोई जवाब नहीं है।
जबकि चैम्पियंस लीग मैच के पहले चरण के लिए,
टीम के पैरिस जाने में सिर्फ़ दो हफ़्ते बाक़ी हैं,
बेंज़ेमा के पास इस चोट से उबरने के लिए बहुत ज़्यादा समय नहीं है।
तो स्पेन में,
बहुत सी मीडिया और बहुत से प्रशंसकों को "डेपेन्डेन्सीआ" शब्द का इस्तेमाल करना बहुत पसंद है।
मतलब, किसी एक ख़ास खिलाड़ी पर निर्भरता
और इसमें कोई दो राय नहीं है कि बेंज़ेमा वह ख़ास खिलाड़ी थे।
यह कहना कि हम बेंज़ेमा पर निर्भर हैं, सच बात है।
इसमें छुपाने जैसा कुछ नहीं है।
मैं इस निर्भरता के लिए बहुत ख़ुश हूँ। बहुत ख़ुश।
मैं करीम बेंज़ेमा पर निर्भर होने के लिए बहुत ख़ुश हूँ।
मुझे खेलना बंद करना पड़ेगा, लेकिन...
मैं हमेशा अपनी टीम की मदद करने के लिए पिच पर रहना चाहता हूँ।
यह एक मुश्किल घड़ी है।
पैरिस फ़्रांस
यह पैरिस है
मैच से एक दिन पहले
बेंज़ेमा आख़िरकार शुरुआती ग्यारह में शामिल हो गए हैं।
हम किस स्तर की उम्मीद कर सकते हैं? ज़ाहिर है सौ प्रतिशत तो नहीं।
तकनीकी रूप से सौ प्रतिशत,
लेकिन शारीरिक रूप से, हो सकता है आख़िरी समय में कहीं कुछ कमी रह जाए।
हम इस बारे में नहीं सोच रहे हैं।
हम इस बात पर ध्यान दे रहे हैं कि वह खेल रहे हैं, और यही हमारे लिए सबसे ज़्यादा ज़रूरी चीज़ है।
मैं अपनी टीम के लिए हमेशा अपना सौ प्रतिशत दूँगा।
हमेशा। नहीं तो...
मैं आज मड्रीड में ही रुक गया होता।
तो, मैं अपनी टीम की मदद करने के लिए हमेशा तैयार हूँ।
चाहे कितनी ही मेहनत करनी पड़े, मैं करूँगा।
15 फ़रवरी 2022 यूईएफ़ए चैम्पियंस लीग
पैरिस सेंट-जर्मैन रेआल मड्रीड
आपके साथ यहाँ पार्क दे प्रांस में होना
हमारे लिए सौभाग्य की बात है।
पैरिस की जनता इसका पिछले तीन साल से इंतज़ार कर रही है।
चैम्पियंस लीग का नॉकआउट मैच।
पार्क दे प्रांस का माहौल बहुत ही अद्भुत है।
आज यहाँ पीएसजी बनाम रेआल मड्रीड का मैच है।
दुनिया का सबसे बड़ा क्लब अपने सबसे महत्वाकांक्षी प्रतिद्वंद्वी से भिड़ेगा।
रेआल मड्रीड बनाम पैरिस सेंट-जर्मैन।
पैरिस का समय आ गया है।
एमबापे को मेसी से बॉल मिलती है।
एमबापे चूक गए हैं!
शुरुआत से ही, फ़्रेंच टीम के लगातार प्रहार के कारण
रेआल मड्रीड सकते में है।
वह पहला दौर, जहाँ तक मुझे याद है,
मड्रीड के सबसे ख़राब यूरोपियन प्रदर्शनों में से था। वे बहुत बुरा खेले थे।
मैदान में मुझे लग रहा था कि...
"हम यह नहीं कर सकते।"
यह शायद उन मैचों में से है जहाँ मैंने पिच पर एक
प्रतिद्वंद्वी के ख़िलाफ़ सबसे ज़्यादा संघर्ष किया।
चलो। नूनो मेंन्डेस।
- यह हुई शुरुआत! - वह बॉल एमबापे को देते हैं।
ओह, बहुत बुरा हुआ।
वह धीरे-धीरे गए, वह उसे नियंत्रित करना चाहते थे।
फिर उन्होंने बहुत तेज़ी और मज़बूती दिखाई।
वह बहुत प्रोत्साहित थे और, जैसा कि मैंने कहा, मैंने बहुत संघर्ष किया।
अपने ख़राब खेल के बाद भी, लोस ब्लांकोस के लिए ड्रॉ की उम्मीद बाक़ी है,
जो कि मौजूदा हालात को देखते हुए बहुत ही अच्छा परिणाम होगा।
लेकिन एक तूफ़ान के सामने कोई कितनी देर टिक सकता है?
चलो, चलो, पैरिस! एमबापे आगे बढ़ते हैं।
पेनल्टी! पेनल्टी!
मिनट 60
पीएसजी के हक़ में पेनल्टी।
कीलीयन एमबापे, जिन्हें कोई नहीं रोक सकता।
ये निर्णायक लम्हे हैं।
ख़ासकर चैम्पियंस में।
जहाँ कोई भी ग़लती आपको वापस घर भेज सकती है।
कुछ खिलाड़ी रेफ़्री के सामने विरोध करते हैं।
मैं पहले ही उन लोगों पर ध्यान लगाता हूँ जो बॉल ले सकते हैं।
मैंने मेसी को बॉल लेते हुए देखा।
यह अर्जेंटीना से लायनल मेसी हैं,
दुनिया के सबसे बेहतरीन फ़ुटबॉल खिलाड़ियों में से एक।
पेनल्टी चेक
चेक समाप्त
तो आप एक विश्व-स्तरीय स्कोरर से पेनल्टी कैसे बचाएँगे?
पीएसजी के पास पहले स्कोर करने का सुनहरा मौक़ा।
लीयो मेसी का बायाँ पैर बनाम कोरटुआ!
नामुमकिन!
एक विश्व-स्तरीय गोलकीपर से।
क्योंकि कभी-कभी महानता का सामना महानता के साथ ही करना पड़ता है।
तो पेनल्टी बचाना और इस शून्य-शून्य में बने रहना
एक अच्छा और ताक़तवर एहसास था।
कोरटुआ के लाजवाब बचाव से प्रेरित होकर,
टीम अपने पैर जमाती है और एक स्वप्निल परिणाम के साथ पैरिस छोड़ने की तैयारी करती है।
मिन 90+4'
लेकिन एक छोटी सी दिक़्क़त है।
कीलीयन एमबापे अभी भी पिच पर हैं।
अब कीलीयन एमबापे का समय है।
- हाँ! हाँ! - कीलीयन एमबापे!
हाँ!
क्या बात है, कीलीयन!
टीबॉ के ख़िलाफ़!
पैरिस सेंट-जर्मैन एक-शून्य रेआल मड्रीड
मड्रीड के जुझारू प्रतिरोध को आख़िरी समय पर
एक जादुई टाँगों वाले खिलाड़ी ने रौंद दिया।
एमबापे को रोकना नामुमकिन है। मुझे लगता है हमने उन्हें नियंत्रित करने की कोशिश की थी।
वह एक ऐसे खिलाड़ी हैं जो हमेशा कोई ना कोई रास्ता निकाल लेते हैं।
उन्होंने आख़िरी मिनट में गोल कर दिया।
यूईएफ़ए चैम्पियंस लीग अंतिम स्कोर
पैरिस सेंट-जर्मैन एक-शून्य रेआल मड्रीड
अगर हमने यह स्तर बरक़रार रखा,
हमारे पास अगले राउंड में पहुँचने का एक मौक़ा होगा।
पैरिस सेंट-जर्मैन के ख़िलाफ़ हम जिस दबाव में आए थे,
उससे उबरना हमारे लिए बहुत मुश्किल था।
इसकी कोई पेचीदा व्याख्या नहीं है। ऐसा ही हुआ था।
हमने नहीं... बॉल के साथ...
हम जैसा चाहते थे, वैसा नहीं खेल पाए।
जब मैच ख़त्म हुआ, मैंने सोचा:
"अब पैरिस के ख़िलाफ़ जीतना असंभव है क्योंकि वे एक बेहतर टीम हैं।"
मुझे लगता है अपने घर के मैदान से बाहर पहला मैच बहुत मुश्किल था,
और हम खेल नहीं पाए।
लेकिन हमने सिर्फ़ एक गोल करने दिया।
हमने उनका जितना नुक़सान किया, उससे ज़्यादा नुक़सान पहुँचाने के मौक़े हमने छोड़ दिए।
ऐसे हालात में, जब आपके हारने की सम्भावना इतनी ज़्यादा हो,
ज़्यादातर टीमें उम्मीद छोड़ देतीं। लेकिन यह टीम नहीं।
क्या यह मुश्किल है? हाँ।
लेकिन बरनाबेऊ में...
सब कुछ संभव है।
9 मार्च 2022 - चैम्पियंस लीग सोलह का राउंड, दूसरा लेग
टीम मड्रीड में होने वाले रिटर्न लेग के लिए
तैयारी करते हुए केवल एक चीज़ सोचती है, कि हार के पंजों से जीत कैसे हासिल की जाए।
और अब, वे एक गुप्त हथियार का इस्तेमाल कर सकते हैं:
उनके फ़ैन्स का जोशीला यक़ीन।
हाँ, मुमकिन है! हाँ, मुमकिन है!
जब हम बस से बरनाबेऊ पहुँचे,
स्टेडियम जाने के रास्ते में हमने बाहर सड़कों पर लोगों को देखा।
वह एक अद्भुत नज़ारा था।
उस एक लम्हे में, आप अभी से ऐसा महसूस कर सकते थे
कि आज रात कुछ ख़ास होने वाला है।
हम यूरोप के बादशाह हैं
लोस ब्लांकोस को अपने घर के मैदान का फ़ायदा उठाकर
पैरिस सेंट-जर्मैन को किसी तरह दो गोल के अंतर से हराना होगा।
किसी भी टीम के लिए एक मुश्किल लक्ष्य।
लेकिन यह रेआल मड्रीड है।
हम जानते हैं हम अपने स्टेडियम में कुछ जादुई करने वाले हैं।
रेआल मड्रीड शून्य-शून्य पैरिस सेंट-जर्मैन
अगला
एमबापे-एलबा। एमबापे-एलबा। एमबापे का गोल।
इन्हें कुछ बहुत मुश्किल लम्हों का सामना करना होगा।
काउंटरअटैक में एमबापे और नेमार के होते हुए...
ख़ैर, शुभकामनाएँ।
- अविश्वसनीय। - आगे बढ़ो।
चलो, चलो! देखो उन्हें।
विनीसिअस। अभी भी विनीसिअस। मार्कीनहोज़ बॉल को दूर फेंकते है।
उप-शीर्षक अनुवादक: पुनीत